Avis juridique important

|

32000D0604

2000/604/EF: Rådets afgørelse af 29. september 2000 om sammensætning af og vedtægter for Udvalget for Økonomisk Politik

EF-Tidende nr. L 257 af 11/10/2000 s. 0028 - 0031

Rådets afgørelseaf 29. september 2000om sammensætning af og vedtægter for Udvalget for Økonomisk Politik(2000/604/EF)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 209,under henvisning til udtalelse fra Kommissionen, ogud fra følgende betragtninger:(1) Udvalget for Økonomisk Politik (i det følgende benævnt "udvalget") blev nedsat ved Rådets afgørelse 74/122/EØF(1).(2) Udvalget har udøvet alle de funktioner, der hidtil har været tillagt Udvalget for Konjunkturpolitik, der blev nedsat ved Rådets beslutning af 9. marts 1960 om koordinering af medlemsstaternes konjunkturpolitik(2), Udvalget for Budgetpolitik, der blev nedsat ved Rådets afgørelse af 8. maj 1964 om samarbejde mellem de kompetente myndigheder i medlemsstaterne på det budgetmæssige område(3), og Udvalget for Økonomisk Politik på Mellemlang Sigt, der blev nedsat ved Rådets afgørelse af 15. april 1964 om nedsættelse af et udvalg for økonomisk politik på mellemlang sigt(4).(3) Udvalget er omhandlet i traktatens artikel 272.(4) Udvalgets vedtægter bør afspejle det nye institutionelle miljø, der er indført med tredje fase af Den Økonomiske og Monetære Union. Det forekommer tilrådeligt at bevare udvalgets grundstruktur, men foretage de nødvendige tilpasninger for at forbedre dets funktion og definere dets opgaver mere præcist.(5) Udvalgets opgaver berører ikke Kommissionens ret til at fremsætte henstillinger eller afgive udtalelser om spørgsmål, der er behandlet i traktaten.(6) Indførelsen af euroen øger behovet for tæt samordning af de økonomiske politikker og varig konvergens mellem medlemsstaternes økonomiske resultater. I henhold til resolutionen fra Det Europæiske Råd den 13. december 1997 om samordningen af den økonomiske politik i ØMU'ens tredje fase(5) bør en øget samordning af den økonomiske politik omfatte en nøjere overvågning af den makroøkonomiske udvikling i medlemsstaterne og af medlemsstaternes strukturpolitikker på arbejdsmarkedet og markederne for varer og tjenesteydelser samt af omkostnings- og pristendenserne, især for så vidt de påvirker mulighederne for at opnå en bæredygtig og ikke-inflationær vækst og jobskabelse.(7) De overordnede retningslinjer for de økonomiske politikker og den multilaterale overvågning, jf. traktatens artikel 99, er centrale i samordningen af de økonomiske politikker. Med forbehold af Det Økonomiske og Finansielle Udvalgs opgaver skal udvalget støtte fastlæggelsen af retningslinjerne og bidrage til proceduren for den multilaterale overvågning på de områder, der er nævnt i denne afgørelse.(8) Det Europæiske Råd så på mødet i Cardiff den 16. juni 1998 med tilfredshed på den beslutning, som Økofin-Rådet og ministrene, forsamlet i Rådet, traf den 1. maj 1998(6) om at indføre en let procedure for tilsyn med fremskridtene med den økonomiske reform, idet subsidiaritetsprincippet respekteres fuldt ud.(9) I henhold til resolutionen fra Det Europæiske Råds møde den 3.-4. juni 1999 er der igangsat en makroøkonomisk dialog på fællesskabsplan. Denne makroøkonomiske dialog skal forbedre samspillet mellem lønudviklingen og de makroøkonomiske politikker. Det Europæiske Råd har konkluderet, at den makroøkonomiske dialog på det tekniske plan bør finde sted i en arbejdsgruppe nedsat inden for rammerne af udvalget i samarbejde med Beskæftigelses- og Arbejdsmarkedsudvalget, med deltagelse af repræsentanter for begge udvalg (herunder Den Europæiske Centralbank), Kommissionen og Den Makroøkonomiske Gruppe vedrørende Dialogen mellem Arbejdsmarkedets Parter. Udvalget skal især tilrettelægge regeringsrepræsentanternes bidrag til dialogen på dette plan.(10) I Det Europæiske Råds resolution af 16. juni 1997 om vækst og beskæftigelse(7) anføres det, at en øget samordning af de økonomiske politikker skal supplere proceduren i det nye traktatafsnit om beskæftigelse, og henstilledes det, at Beskæftigelsesudvalget kommer til at arbejde tæt sammen med udvalget.(11) I henhold til traktaten skal der nedsættes et økonomisk og finansielt udvalg. Det Økonomiske og Finansielle Udvalgs opgaver er fastsat i traktatens artikel 114, stk. 2. Det Økonomiske og Finansielle Udvalgs vedtægter er fastsat ved Rådets afgørelse af 31. december 1998(8). Udvalget bør arbejde tæt sammen med Det Økonomiske og Finansielle Udvalg, når det bistår Rådet.(12) I henhold til traktaten skal der nedsættes et beskæftigelsesudvalg. Nært samarbejde med dette udvalg er også nødvendigt.(13) Beskrivelsen af udvalgets opgaver må ikke forhindre, at der eventuelt senere vedtages afledt ret om den multilaterale overvågningsprocedure, jf. traktatens artikel 99, stk. 5.(14) Medlemsstaterne, Kommissionen og Den Europæiske Centralbank bør være passende repræsenteret i udvalget. De bør hver udnævne fire medlemmer.(15) Udvalgets medlemmer bør udnævnes ad personam og bør varetage deres opgaver ud fra Fællesskabets almene interesser.(16) Udvalgets formand bør vælges for to år. Som hovedregel bør formandsperioden ikke kunne forlænges. Dette bør dog være muligt, hvis der ikke er andre kandidater til formandsposten.(17) Embedsmænd fra Den Europæiske Centralbank og de nationale centralbanker er medlemmer af udvalget med forbehold af traktatens artikel 108 -TRUFFET FØLGENDE AFGØRELSE:Artikel 1Vedtægterne for Udvalget for Økonomisk Politik, som er omhandlet i traktatens artikel 272, ("udvalget") vedtages hermed.Vedtægterne findes i bilaget til denne afgørelse.Artikel 2Afgørelse 74/122/EØF ophæves.Artikel 3Denne afgørelse får virkning dagen efter offentliggørelsen.Udfærdiget i Bruxelles, den 29. september 2000.På Rådets vegneL. FabiusFormand(1) EFT L 63 af 5.3.1974, s. 21.(2) EFT 31 af 9.5.1960, s. 764/60.(3) EFT 77 af 21.5.1964, s. 1205/64.(4) EFT 64 af 22.4.1964, s. 1031/64.(5) EFT C 35 af 2.2.1998, s. 1.(6) EFT L 139 af 11.5.1998, s. 28.(7) EFT C 236 af 2.8.1997, s. 3.(8) EFT L 5 af 9.1.1999, s. 71.BILAGVedtægter for Udvalget for Økonomisk PolitikDEL IUDVALGETS OPGAVERArtikel 11. Med forbehold af traktatens artikel 114 og 207 skal Udvalget for Økonomisk Politik (i det følgende benævnt "udvalget") bidrage til forberedelsen af Rådets arbejde med samordning af medlemsstaternes og Fællesskabets økonomiske politikker og rådgive Kommissionen og Rådet.2. Udvalget bidrager til forberedelsen af Rådets arbejde med økonomiske analyser, udtalelser om metoder og udkast til politiske henstillinger, især vedrørende strukturpolitikker til forbedring af vækstpotentialet og beskæftigelsen i Fællesskabet. I denne forbindelse lægger det især vægt på:- vare-, kapital-, tjenesteydelses- og arbejdsmarkedernes funktion, herunder udviklingen i lønninger, produktivitet, beskæftigelse og konkurrence- den offentlige sektors rolle og effektivitet og de offentlige finansers bæredygtighed på lang sigt- indvirkningen på hele økonomien af særpolitikker, f.eks. vedrørende miljø, forskning og udvikling samt social samhørighed.3. På ovennævnte områder støtter udvalget med forbehold af traktatens artikel 114 og 207 Rådets arbejde, især udformningen af de overordnede retningslinjer for de økonomiske politikker, og bidrager til proceduren for den multilaterale overvågning i henhold til traktatens artikel 99, stk. 3. I denne forbindelse foretager udvalget regelmæssigt en landegennemgang, der især fokuserer på strukturreformerne i medlemsstaterne.4. Med forbehold af traktatens artikel 130 og 207 bidrager udvalget til Rådets arbejde under traktatafsnittet om beskæftigelse.5. Udvalget støtter Det Økonomiske og Finansielle Udvalg, især ved at føre tilsyn med den makroøkonomiske udvikling på kort og mellemlang sigt i medlemsstaterne og Fællesskabet, idet det fremlægger analyser og udtalelser navnlig vedrørende metodespørgsmål i forbindelse med samspillet mellem strukturpolitikkerne og de makroøkonomiske politikker og lønudviklingen i medlemsstaterne og Fællesskabet.6. Udvalget fastlægger rammerne for den makroøkonomiske dialog mellem repræsentanter for udvalget (herunder Den Europæiske Centralbank), Det Økonomiske og Finansielle Udvalg, Beskæftigelsesudvalget, Kommissionen og arbejdsmarkedets parter på det tekniske plan.7. Kommissionen hører udvalget om den maksimale forhøjelsessats for de ikke-obligatoriske udgifter på Den Europæiske Unions almindelige budget i henhold til traktatens artikel 272.Artikel 2Udvalget afgiver udtalelser efter anmodning fra Rådet, Kommissionen eller Det Økonomiske og Finansielle Udvalg eller på eget initiativ.Artikel 3Udvalget udfører sine opgaver i tæt kontakt med Det Økonomiske og Finansielle Udvalg, når det rapporterer til Rådet. Når udvalget bidrager til udarbejdelsen af de overordnede retningslinjer for de økonomiske politikker, aflægger det rapport til Det Økonomiske og Finansielle Udvalg. Det koordinerer sit arbejde med Beskæftigelsesudvalget og andre udvalg og arbejdsgrupper, der forbereder Rådets arbejde på de områder, hvor disse udvalg og grupper har kompetence.DEL IISAMMENSÆTNINGArtikel 41. Medlemsstaterne, Kommissionen og Den Europæiske Centralbank udnævner hver fire medlemmer til udvalget.2. Udvalgets medlemmer udvælges blandt højtstående embedsmænd med omfattende kompetence inden for udformning af økonomisk politik og strukturpolitik.Artikel 5Udvalgets medlemmer varetager deres opgaver ud fra Fællesskabets almene interesser.DEL IIIFORMAND OG SEKRETARIATArtikel 61. Udvalget vælger af sin midte med kvalificeret flertal af medlemmerne en formand og op til tre næstformænd for to år. Som hovedregel kan toårsperioden ikke forlænges.2. Formanden delegerer sin stemmeret til et andet medlem af sin delegation.Artikel 7Hvis formanden er forhindret i at varetage sine opgaver, varetages de af en af udvalgets næstformænd.Artikel 81. Udvalget bistås af et sekretariat under ledelse af en sekretær. Sekretæren og det personale, der udfører sekretariatsopgaverne, stilles til rådighed af Kommissionen. Sekretæren udnævnes af Kommissionen efter høring af udvalget. Sekretæren og dennes personale handler efter udvalgets direktiver, når de udfører udvalgets opgaver.2. Udvalgets udgifter indgår i Kommissionens overslag.DEL IVFORRETNINGSGANGArtikel 9Udtalelser og rapporter vedtages af et flertal af medlemmerne, hvis der kræves afstemning. Hvert medlem har én stemme. Når der afgives råd eller en udtalelse om spørgsmål, som Rådet senere kan træffe afgørelse om, kan medlemmerne fra centralbankerne og Kommissionen deltage fuldt ud i drøftelsen, men dog ikke deltage i afstemningen. Udvalget refererer også mindretalssynspunkter og afvigende synspunkter, der er kommet frem under drøftelsen.Artikel 10Som hovedregel har kun medlemmerne taleret på udvalgets møder. I undtagelsestilfælde kan formanden træffe anden afgørelse.Artikel 11Udvalget kan overdrage undersøgelsen af særlige spørgsmål til underudvalg eller arbejdsgrupper. Formandskabet for sådanne grupper varetages af et udvalgsmedlem, der er udpeges af udvalget.Artikel 12Udvalget, underudvalgene og arbejdsgrupperne kan anmode om ekspertbistand.Artikel 13Udvalget indkaldes af formanden på dennes initiativ eller på anmodning af Rådet, Kommissionen eller mindst fem medlemmer.Artikel 141. Som hovedregel repræsenteres udvalget af sin formand. Navnlig kan udvalget give formanden tilladelse til at referere drøftelser og afgive mundtlige kommentarer til udtalelser og rapporter, som udvalget har udarbejdet.2. Udvalgets formand har ansvaret for udvalgets forbindelser med Europa-Parlamentet, som holdes underrettet om udvalgets arbejde, i det omfang det er hensigtsmæssigt.Artikel 151. Medmindre andet besluttes, er udvalgets møder fortrolige. Det samme gælder underudvalgenes og arbejdsgruppernes møder.2. Rapporter og udtalelser, som udvalget udarbejder, gøres offentligt tilgængelige, når de er sendt til modtageren, medmindre der er vægtige grunde til, at de skal forblive fortrolige.Artikel 16Udvalget vedtager selv sin forretningsorden.


title: Europa-Parlamentets afgørelse (EU) 2015/1680 af 29. april 2015 om afslutningen af regnskaberne for Det Europæiske Arbejdsmiljøagentur for regnskabsåret 2013

text:
               30.9.2015

               DA

               Den Europæiske Unions Tidende

               L 255/323

      EUROPA-PARLAMENTETS AFGØRELSE (EU) 2015/1680
      af 29. april 2015
      om afslutningen af regnskaberne for Det Europæiske Arbejdsmiljøagentur for regnskabsåret 2013
      EUROPA-PARLAMENTET,

                  —

                  der henviser til det endelige årsregnskab for Det Europæiske Arbejdsmiljøagentur for regnskabsåret 2013,

                  —

                  der henviser til Revisionsrettens beretning om årsregnskabet for Det Europæiske Arbejdsmiljøagentur for regnskabsåret 2013 med agenturets svar (1),

                  —

                  der henviser til Revisionsrettens erklæring (2) for regnskabsåret 2013 om regnskabernes rigtighed og de underliggende transaktioners lovlighed og formelle rigtighed, jf. artikel 287 i traktaten om Den Europæiske Unions funktionsmåde,

                  —

                  der henviser til Rådets henstilling af 17. februar 2015 om decharge til agenturet for gennemførelsen af budgettet for regnskabsåret 2013 (05304/2015 — C8-0054/2015),

                  —

                  der henviser til artikel 319 i traktaten om Den Europæiske Unions funktionsmåde,

                  —

                  der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (3),

                  —

                  der henviser til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (4), særlig artikel 208,

                  —

                  der henviser til Rådets forordning (EF) nr. 2062/94 af 18. juli 1994 om oprettelse af et europæisk arbejdsmiljøagentur (5), særlig artikel 14,

                  —

                  der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (6),

                  —

                  der henviser til Kommissionens delegerede forordning (EU) nr. 1271/2013 af 30. september 2013 om rammefinansforordningen for de organer, der er omhandlet i artikel 208 i Europa-Parlamentets og Rådets forordning (EU, Euratom) nr. 966/2012 (7), særlig artikel 108,

                  —

                  der henviser til forretningsordenens artikel 94 og bilag V,

                  —

                  der henviser til betænkning fra Budgetkontroludvalget og udtalelse fra Udvalget om Beskæftigelse og Sociale Anliggender (A8-0076/2015),

         1.

            noterer sig, at det endelige årsregnskab for Det Europæiske Arbejdsmiljøagentur ser ud som anført i bilaget til Revisionsrettens beretning;

         2.

            godkender afslutningen af regnskaberne for Det Europæiske Arbejdsmiljøagentur for regnskabsåret 2013;

         3.

            pålægger sin formand at sende denne afgørelse til direktøren for Det Europæiske Arbejdsmiljøagentur, Rådet, Kommissionen og Revisionsretten og drage omsorg for, at den offentliggøres i Den Europæiske Unions Tidende (L-udgaven).

            Martin SCHULZ

               Formand

            Klaus WELLE

               Generalsekretær

         (1)  EUT C 442 af 10.12.2014, s. 340.

         (2)  Se fodnote 1.

         (3)  EFT L 248 af 16.9.2002, s. 1.

         (4)  EUT L 298 af 26.10.2012, s. 1.

         (5)  EFT L 216 af 20.8.1994, s. 1.

         (6)  EFT L 357 af 31.12.2002, s. 72.

         (7)  EUT L 328 af 7.12.2013, s. 42.


title: Europa-Parlamentets og Rådets afgørelse (EU) 2015/471 af 11. marts 2015 om mobilisering af Den Europæiske Fond for Tilpasning til Globaliseringen (ansøgning EGF/2014/011 BE/Caterpillar, fra Belgien)

text:
               20.3.2015

               DA

               Den Europæiske Unions Tidende

               L 76/58

         EUROPA-PARLAMENTETS OG RÅDETS AFGØRELSE (EU) 2015/471
   af 11. marts 2015
   om mobilisering af Den Europæiske Fond for Tilpasning til Globaliseringen (ansøgning EGF/2014/011 BE/Caterpillar, fra Belgien)
   EUROPA-PARLAMENTET OG RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1309/2013 af 17. december 2013 om Den Europæiske Fond for Tilpasning til Globaliseringen (2014-2020) og ophævelse af forordning (EF) nr. 1927/2006 (1), særlig artikel 15, stk. 4,
   under henvisning til den interinstitutionelle aftale af 2. december 2013 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning (2), særlig punkt 13,
   under henvisning til forslag fra Europa-Kommissionen, og
   ud fra følgende betragtninger:

               (1)

               Den Europæiske Fond for Tilpasning til Globaliseringen (EGF) blev oprettet med henblik på at yde støtte til arbejdstagere, der er blevet afskediget, og selvstændige erhvervsdrivende, hvis aktivitet er ophørt som følge af gennemgribende strukturelle ændringer i verdenshandelsmønstrene, der kan tilskrives globaliseringen, som følge af en fortsættelse af den globale finansielle og økonomiske krise som omhandlet i Europa-Parlamentets og Rådets forordning (EF) nr. 546/2009 (3), eller som følge af en ny global finansiel og økonomisk krise, og hjælpe disse med at vende tilbage til arbejdsmarkedet.

               (2)

               Artikel 12 i Rådets forordning (EU, Euratom) nr. 1311/2013 (4) giver mulighed for at mobilisere EGF inden for et maksimalt årligt beløb på 150 mio. EUR (2011-priser).

               (3)

               Belgien indgav den 22. juli 2014 en ansøgning om mobilisering af EGF i forbindelse med afskedigelser i Caterpillar Belgium S.A. i Belgien og supplerede den med yderligere oplysninger, jf. artikel 8, stk. 3, i forordning (EU) nr. 1309/2013. Ansøgningen opfylder kravene til fastlæggelse af økonomisk støtte fra EGF, jf. artikel 13 i forordning (EU) nr. 1309/2013.

               (4)

               Som følge af Belgiens ansøgning bør EGF derfor mobiliseres til at yde en økonomisk støtte på 1 222 854 EUR —

         VEDTAGET DENNE AFGØRELSE:
   Artikel 1
   I forbindelse med Den Europæiske Unions almindelige budget for regnskabsåret 2015 mobiliseres Den Europæiske Fond for Tilpasning til Globaliseringen således, at et beløb på 1 222 854 EUR stilles til rådighed i forpligtelses- og betalingsbevillinger.
   Artikel 2
   Denne afgørelse offentliggøres i Den Europæiske Unions Tidende.

      Udfærdiget i Strasbourg, den 11. marts 2015.

            På Europa-Parlamentets vegne

         M. SCHULZ

            Formand

            På Rådets vegne

         Z. KALNIŅA-LUKAŠEVICA

            Formand

      (1)  EUT L 347 af 20.12.2013, s. 855.

      (2)  EUT C 373 af 20.12.2013, s. 1.

      (3)  Europa-Parlamentets og Rådets forordning (EF) nr. 546/2009 af 18. juni 2009 om ændring af forordning (EF) nr. 1927/2006 om oprettelse af Den Europæiske Fond for Tilpasning til Globaliseringen (EUT L 167 af 29.6.2009, s. 26).

      (4)  Rådets forordning (EU, Euratom) nr. 1311/2013 af 2. december 2013 om fastlæggelse af den flerårige finansielle ramme for årene 2014-2020 (EUT L 347 af 20.12.2013, s. 884).


title: Rådets afgørelse (FUSP) 2015/739 af 7. maj 2015 om ændring af afgørelse 2013/798/FUSP om restriktive foranstaltninger over for Den Centralafrikanske Republik

text:
               8.5.2015

               DA

               Den Europæiske Unions Tidende

               L 117/49

         RÅDETS AFGØRELSE (FUSP) 2015/739
   af 7. maj 2015
   om ændring af afgørelse 2013/798/FUSP om restriktive foranstaltninger over for Den Centralafrikanske Republik
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 29, og
   ud fra følgende betragtninger:

               (1)

               Den 23. december 2013 vedtog Rådet afgørelse 2013/798/FUSP (1) i forlængelse af vedtagelsen af De Forenede Nationers Sikkerhedsråds resolution (UNSCR) 2127 (2013).

               (2)

               Den 22. januar 2015 vedtog De Forenede Nationers Sikkerhedsråd resolution 2196 (2015).

               (3)

               Ifølge UNSCR 2196 (2015) skal der foretages visse ændringer af kriterierne for indrejserestriktioner og indefrysning af pengemidler og økonomiske ressourcer tilhørende de personer eller enheder, der er udpeget af det udvalg, som er nedsat i henhold til punkt 57 i UNSCR 2127 (2013).

               (4)

               Der er behov for yderligere handling fra Unionens side for at iværksætte en række ændringer.

               (5)

               Afgørelse 2013/798/FUSP bør derfor ændres i overensstemmelse hermed —

         VEDTAGET DENNE AFGØRELSE:
   Artikel 1
   I afgørelse 2013/798/FUSP foretages følgende ændringer:

               1)

               Der indsættes følgende artikel:
               »Artikel 1a
               Ved fund af produkter, som det i henhold til artikel 1 er forbudt at levere, sælge, overføre eller eksportere, beslaglægger, registrerer og bortskaffer medlemsstaterne disse (f.eks. ved destruktion, ubrugeliggørelse, oplagring eller overførsel til en anden stat end oprindelses- eller bestemmelsesstaterne til bortskaffelse).«

               2)

               Artikel 2, stk. 1, litra a), affattes således:

                           »a)

                           salg, levering, overførsel eller eksport af våben og materiel i tilknytning hertil og levering af dertil knyttet teknisk bistand eller finansieringsmidler eller finansiel bistand, som udelukkende er bestemt til støtte eller brug for De Forenede Nationers multidimensionelle integrerede stabiliseringsmission i CAR (MINUSCA), Den Afrikanske Unions regionale taskforce (AU-RTF) samt EU- missionerne og de franske styrker, der er deployeret i CAR«

                     .

               3)

               Artikel 2a, stk. 1, affattes således:
               »1.   Medlemsstaterne træffer de nødvendige foranstaltninger for at hindre indrejse i eller transit gennem deres område for de personer, der er udpeget af det udvalg, der er nedsat i henhold til punkt 57 i UNSCR 2127 (2013) (»udvalget«), som personer, der deltager i eller yder støtte til handlinger, der underminerer freden, stabiliteten eller sikkerheden i CAR, herunder handlinger, der truer eller krænker overgangsaftaler, eller som truer eller hindrer den politiske overgangsproces, herunder en overgang mod frie og retfærdige demokratiske valg, eller som giver næring til vold, herunder personer, som:

                           a)

                           overtræder våbenembargoen fastlagt ved punkt 54 i UNSCR 2127 (2013) og artikel 1 i denne afgørelse, eller direkte eller indirekte har leveret, solgt eller foretaget overførsler til væbnede grupper eller kriminelle netværk i CAR, eller har modtaget våben eller materiel i tilknytning hertil eller teknisk rådgivning, oplæring eller bistand, herunder finansieringsmidler eller finansiel bistand, i tilknytning til voldelige aktiviteter blandt væbnede grupper eller kriminelle netværk i CAR

                           b)

                           er involveret i planlægningen, ledelsen eller udførelsen af handlinger, der krænker den internationale menneskerettighedslovgivning eller den humanitære folkeret, eller som udgør krænkelser eller overtrædelser af menneskerettighederne i CAR, herunder handlinger, der involverer seksuel vold, overgreb mod civile, angreb af etnisk eller religiøs karakter, angreb på skoler og hospitaler samt bortførelse og tvangsfordrivelse

                           c)

                           rekrutterer eller anvender børn i væbnede konflikter i CAR i strid med gældende folkeret

                           d)

                           støtter væbnede grupper eller kriminelle netværk gennem ulovlig udnyttelse af eller handel med naturressourcer, herunder diamanter, guld, vilde dyr samt produkter fremstillet heraf i eller fra CAR

                           e)

                           hindrer levering af humanitær bistand til CAR eller hindrer adgang til eller udlevering af humanitær bistand i CAR

                           f)

                           er involveret i at planlægge, lede eller støtte angreb, eller som udfører angreb mod FN-missioner eller international sikkerhedstilstedeværelse, herunder MINUSCA, EU-missionerne og de franske operationer, der støtter dem

                           g)

                           er ledere af en enhed udpeget af udvalget eller har ydet støtte til, handlet for eller på vegne af eller efter anvisning fra en person eller enhed udpeget af udvalget eller har ydet støtte til, handlet for eller på vegne af eller efter anvisning fra en enhed, der ejes eller kontrolleres af en person eller enhed udpeget af udvalget

                     som anført i bilaget til denne afgørelse.«

               4)

               Artikel 2b, stk. 1, affattes således:
               »1.   Alle pengemidler og økonomiske ressourcer, der ejes eller kontrolleres direkte eller indirekte af personer eller enheder, der er udpeget af udvalget som personer, der deltager i eller yder støtte til handlinger, der underminerer freden, stabiliteten eller sikkerheden i CAR, herunder handlinger, der truer eller krænker overgangsaftaler, eller som truer eller hindrer den politiske overgangsproces, herunder en overgang mod frie og retfærdige demokratiske valg, eller som giver næring til vold, herunder personer og enheder, som:

                           a)

                           overtræder våbenembargoen fastlagt ved punkt 54 i UNSCR 2127 (2013) og artikel 1 i denne afgørelse eller direkte eller indirekte har leveret, solgt eller foretaget overførsler til væbnede grupper eller kriminelle netværk i CAR eller har modtaget våben eller materiel i tilknytning hertil eller teknisk rådgivning, oplæring eller bistand, herunder finansieringsmidler eller finansiel bistand, i tilknytning til voldelige aktiviteter blandt væbnede grupper eller kriminelle netværk i CAR

                           b)

                           er involveret i planlægningen, ledelsen eller udførelsen af handlinger, der krænker den internationale menneskerettighedslovgivning eller den humanitære folkeret, eller som udgør krænkelser eller overtrædelser af menneskerettighederne i CAR, herunder handlinger, der involverer seksuel vold, overgreb mod civile, angreb af etnisk eller religiøs karakter, angreb på skoler og hospitaler samt bortførelse og tvangsfordrivelse

                           c)

                           rekrutterer eller anvender børn i væbnede konflikter i CAR i strid med gældende folkeret

                           d)

                           støtter væbnede grupper eller kriminelle netværk gennem ulovlig udnyttelse af eller handel med naturressourcer, herunder diamanter, guld, vilde dyr samt produkter fremstillet heraf i eller fra CAR

                           e)

                           hindrer levering af humanitær bistand til CAR eller hindrer adgang til eller udlevering af humanitær bistand i CAR

                           f)

                           er involveret i at planlægge, lede eller støtte angreb eller udfører angreb mod FN-missioner eller international sikkerhedstilstedeværelse, herunder MINUSCA, EU-missionerne og de franske operationer, der støtter dem

                           g)

                           er ledere af en enhed udpeget af udvalget eller har ydet støtte til, handlet for eller på vegne af eller efter anvisning fra en person eller enhed udpeget af udvalget eller har ydet støtte til, handlet for eller på vegne af eller efter anvisning fra en enhed, der ejes eller kontrolleres af en person eller enhed udpeget af udvalget

                     indefryses.
               De i dette stykke omhandlede personer og enheder er opført på listen i bilaget.«

         Artikel 2
   Denne afgørelse træder i kraft dagen efter offentliggørelsen i Den Europæiske Unions Tidende.

      Udfærdiget i Bruxelles, den 7. maj 2015.

            På Rådets vegne

         E. RINKĒVIČS

            Formand

      (1)  Rådets afgørelse 2013/798/FUSP af 23. december 2013 om restriktive foranstaltninger over for Den Centralafrikanske Republik (EUT L 352 af 24.12.2013, s. 51).


Avis juridique important

|

31985D0375

85/375/EØF: Rådets afgørelse af 25. juli 1985 om fastsættelse af proceduren for udnævnelse af de medlemmer, Fællesskabet skal udpege til Styrelsesrådet for Europafonden

EF-Tidende nr. L 210 af 07/08/1985 s. 0034 - 0034 den finske specialudgave: kapitel 1 bind 2 s. 0044  den spanske specialudgave: Kapitel 01 bind 5 s. 0003  den svenske specialudgave: kapitel 1 bind 2 s. 0044  den portugisiske specialudgave: Kapitel 01 bind 5 s. 0003

*****  RAADETS  AFGOERELSE  af 25. juli 1985  om fastsaettelse af proceduren for udnaevnelse af de medlemmer, Faellesskabet skal udpege til Styrelsesraadet for Europafonden  (85/375/EOEF)  RAADET FOR DE EUROPAEISKE  FAELLESSKABER HAR -  under henvisning til traktaten om oprettelse af Det europaeiske oekonomiske Faellesskab, saerlig artikel 235,  under henvisning til forslag fra Kommissionen (1),  under henvisning til udtalelse fra Europa-Parlamentet (2), og  ud fra foelgende betragtninger:  Repraesentanterne for medlemsstaternes regeringer, forsamlet i Raadet oprettede ved aftale af 29. marts 1982 en Europafond;  ifoelge denne aftale kan Faellesskabet udnaevne ti medlemmer til Fondens Styrelsesraad;  der skal fastsaettes en procedure, der goer det muligt at goere brug af denne mulighed;  der boer drages omsorg for, at Europa-Parlamentets medlemmer paa passende maade kan deltage i Fondens Styrelsesraad;  traktaten indeholder ikke specifik hjemmel hertil -  TRUFFET FOELGENDE AFGOERELSE:  Artikel 1  De medlemmer af Europafondens Styrelsesraad, som det paahviler Faellesskabet af udnaevne, udnaevnes af Raadet, der traeffer afgoerelse med kvalificeret flertal paa forslag af Kommissionen og efter udtalelse fra Europa-Parlamentet.  Artikel 2  Ved udarbejdelsen af forslaget traeffer Kommissionen sit valg bandt personer, der indtager en fremtraedende stilling i kraft af deres sagkundskab og erfaring. Den drager omsorg for, at de foreslaaede personers uafhaengighed er uomtvistelig.  Listen over foreslaaede personer omfatter navne paa medlemmer af Europa-Parlamentet.  Artikel 3  Denne afgoerelse faar virkning fra den dato, hvor aftalen om oprettelse af en Europafond traeder i kraft.  Udfaerdiget i Bruxelles, den 25. juli 1985.  Paa Raadets vegne  J. POOS  Formand  (1) EFT nr. C 112 af 7. 5. 1985, s. 4.  (2) Udtalelse afgivet den 12. juli 1985 (endnu ikke offentliggjort i EFT).